da en da nl ca da da de es da da da da da da da da nb da da da da da nb da da da en nn en da en nb de da da zh da da en nb da de nb da da da da da da da da da da da da nl da en da da es nl da
Sweco vinder rammeaftale om videreudvikling af InfraLCA | Sweco
1.9.2022 07:30:00 CEST | Sweco
Vejdirektoratets og Banedanmarks værktøj til livscyklusvurderinger, CO2-udledning og miljøpåvirkning i infrastrukturprojekter skal udvides til at omfatte flere anlægsprojekter. Samtidig skal jernbaneanalyser nå samme høje niveau som vejdelen i værktøjet. Sweco har vundet rammeaftalen og er allerede i gang med den første opgave.
Sweco skal bl.a. tilføje jernbaneprojekter til LCA-værktøjet, der i forvejen kan beregne klima- og miljøpåvirkningen ved vejprojekter. Foto: Sweco.
Kravene til dokumentation af klima- og miljøpåvirkning har bredt sig fra byggeriet til infrastruktursektoren. Nu skal Vejdirektoratets værktøj til at vurdere klima- og miljøpåvirkningen ved infrastrukturprojekter – kaldet InfraLCA – udbygges, så det dækker større dele af den samlede infrastrukturbranche.
Til det arbejde har Vejdirektoratet i samarbejde med Banedanmark efter et udbud fundet tre rådgivere til at hjælpe sig. Sweco blev nummer et i rammeaftalen og er allerede nu i gang med første opgave.
”Vi glade og stolte over at vinde aftalen og ser frem til at hjælpe Vejdirektoratet og Banedanmark med at opgradere og videreudvikle InfraLCA. Værktøjet bliver afgørende for branchens evne til at kunne beregne, dokumentere og nedbringe CO2-udledningen i forbindelse med intrastrukturprojekter de næste mange år,” siger Heidi K. Stranddorf, teamleder og fagansvarlig for LCA-sporet på projektet i Sweco.
”Vi, og den samlede infrastrukturbranche, står overfor en stor og fælles opgave med at bidrage til den danske klimamålsætning - og her er InfraLCA et nøgleværktøj. Vejdirektoratet ser frem til samarbejdet med Sweco om opdateringen af InfraLCA til den nye EPD-standard, som træder i kraft i oktober 2022,” siger Michael Ruben Anker Larsen, naturgeograf i Vejdirektoratet.
I rammeaftalen skal Sweco videreudvikle den platform, som InfraLCA-værktøjet er baseret på, så den nyeste EPD-standard kan anvendes i værktøjet. Yderligere skal Sweco berige værktøjet med nye data og udvikle delkomponenter, så værktøjet på sigt kan beregne alle typer af infrastrukturprojekter i alle livscyklusfaser.
Til at løse opgaven stiller Sweco med miljøfagfolk, LCA-specialister og softwareudviklere. DTU-professor Michael Z. Hauschild deltager i projektet med sparring og granskning på LCA-sporet.
”Med opdateringen af InfraLCA får den danske infrastrukturbranche ét fælles værktøj, så det bliver lettere, bedre og hurtigere at arbejde sammen om den grønne omstilling af vores infrastruktur,” siger Alexander Skjøt Bennedsen, teamleder for bæredygtighed og digitalisering og ansvarlig for udviklingen af platformen hos Sweco.
Rammeaftalen løber i to år med mulighed for forlængelse og har en værdi af fem mio. kr.
Sweco skal bl.a. tilføje jernbaneprojekter til LCA-værktøjet, der i forvejen kan beregne klima- og miljøpåvirkningen ved vejprojekter. Foto: Sweco.
Heidi K. Stranddorf er teamleder og fagansvarlig for LCA-sporet på projektet i Sweco. Foto: Sweco.
Alexander Skjøt Bennedsen er teamleder for bæredygtighed og digitalisering og ansvarlig for udviklingen af platformen hos Sweco. Foto: Sweco.
Sweco planlægger og designer fremtidens bæredygtige byer og samfund. Med vores kunder og den samlede viden hos vores 18.500 arkitekter, ingeniører og andre specialister, skaber vi sammen løsninger, der adresserer urbanisering og digitalisering og gør vores samfund mere bæredygtige.
Sweco er Europas førende arkitekt- og ingeniørrådgiver med en omsætning på ca. SEK 23 mia. (EUR 2,2 mia. / DKK 16,4 mia.). Virksomheden er noteret på Nasdaq Stockholm.
Følg pressemeddelelser fra Sweco
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Sweco
Sweco satser massivt på eksisterende byggeri og drift5.10.2022 07:30:00 CEST | Pressemeddelelse
Planen er at fordoble antallet af medarbejdere, der arbejder med eksisterende byggeri og drift til 200 indenfor fire år. Den markante satsning er drevet af en stor efterspørgsel efter strategisk og teknisk rådgivning om drift, commissioning, renovering, installationer og ikke mindst bæredygtighed.
Nytænkende kystsikringsprojekt vinder årets Sweco Transform Award4.10.2022 08:00:00 CEST | Pressemeddelelse
Onsdag d. 28. september løb Jacob Matthiesen Jørgensen fra Arkitektskolen Aarhus med sejren ved Sweco Transform Award – Swecos nystiftede pris for det bedste og mest innovative afgangsprojekt. Jacob vandt prisen med projektet ”Kystens foranderlige landskab – adaptive landskabsscenarier for Thorsminde og Nissum Fjord”.
Sweco finder ny afdelingsdirektør til Byggeri-divisionen17.8.2022 08:19:43 CEST | Pressemeddelelse
Stig Lohmann-Devantier bliver ny afdelingsdirektør og får ansvaret for at fortsætte den positive udvikling af forretningsområderne Bygherrerådgivning, Byggeledelse & Arbejdsmiljø.
Sweco valgt som rådgiver på Energiøen i Nordsøen de næste ni år4.8.2022 07:30:00 CEST | Pressemeddelelse
Som rådgiver skal Sweco bistå Energistyrelsen med teknisk rådgivning gennem de resterende faser af udbud, design, konstruktion samt endelig overdragelse af Energiøen i Nordsøen. Aftalen har en værdi af 400 mio. kr. med et loft på 600 mio. kr.
Sweco retter øget fokus mod pharmaindustrien og indgår samarbejde med NNE29.6.2022 07:30:00 CEST | Pressemeddelelse
I partnerskab med pharmaspecialisten NNE A/S skal Sweco designe byggerier og infrastruktur til store danske pharmaprojekter. Inden årets udgang forventer Sweco at rekruttere op mod 60 medarbejdere på tværs af arkitekt- og ingeniørkompetencer.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022